Muxabîra ajansê Mezopotamya Ayşe Surme û muxabîra Jinnewsî Oznure Deger wexto ke taxa Mogultayî ya merkezê Dêrsimî de peyê xebere de bîyî şewe saete 01:00 de qîrayîşê cinîyêke ser o vazdayî a hete ser. Muxabîran waşt ke serebût bigêrê la rastê hêrişê di keyeyan ameyî.
Ferdanê keyeyî Oznure û Ayşe derb kerdî û pê gef û zorbazîye waşt ke ê vîdeoyan pakî bikerê. Hêrikeran dest na telefonê Oznure ser. Dima ke rojnamegeranê bînan mudaxele kerd serebût qedîya û telefonê Oznure apey gêrîya.
